Document ID: 31988L0195

Direktiva Komisije
z dne 24. marca 1988
o prilagoditvi Direktive Sveta 80/1269/EGS o približevanju zakonodaje držav članic, ki se nanaša na moč motorja motornih vozil, tehničnemu napredku
(88/195/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 80/1269/EGS z dne 16. decembra 1980 o približevanju zakonodaje držav članic v zvezi z močjo motorja motornih vozil [1], zlasti člena 3,
ker je glede na pridobljene izkušnje in najsodobnejšo tehnologijo zdaj primerno natančneje opredeliti preskusne postopke v Direktivi 80/1269/EGS in jih uskladiti predvsem z zadnjimi spremembami Gospodarske komisije ZN za Evropo in Mednarodne organizacije za standardizacijo (ISO);
ker so bili ukrepi te direktive v skladu z mnenjem Odbora za prilagajanje tehničnemu napredku direktiv o motornih vozilih,
SPREJELA NASLEDNJO DIREKTIVO:
Člen 1
Prilogi I in II k Direktivi 80/1269/EGS se spremenita skladno s prilogo k tej direktivi.
Člen 2
1. Po 1. aprilu 1988 ne sme nobena država članica zaradi razlogov v zvezi z močjo motorja:
- zavrniti podelitve EGS-homologacije ali izdaje kopije certifikata, predvidenega v zadnji alinei člena 10(1) Direktive Sveta 70/156/EGS [2], ali podelitve nacionalne homologacije za neki tip vozila, ali
- prepovedati začetka uporabe vozil,
če je bila moč motorja tega tipa vozila ali teh vozil določena skladno z Direktivo 80/1269/EGS, nazadnje spremenjeno s to direktivo.
2. Po 1. oktobru 1988 države članice:
- ne smejo več izdajati kopij certifikata, predvidenega v zadnji alinei člena 10(1) Direktive 70/156/EGS za neki tip vozila, pri katerem moč motorja ni bila določena skladno z Direktivo 80/1269/EGS, nazadnje spremenjeno s to direktivo,
- lahko zavrnejo podelitev nacionalne homologacije za neki tip vozila, pri katerem moč motorja ni bila določena skladno z Direktivo 80/1269/EGS, nazadnje spremenjeno s to direktivo.
3. Po 1. oktobru 1992 lahko države članice prepovejo začetek uporabe vozil, pri katerih moč motorja ni bila določena skladno z Direktivo 80/1269/EGS, nazadnje spremenjeno s to direktivo.
Člen 3
Države članice sprejmejo predpise, potrebne za uskladitev s to direktivo, do 1. aprila 1988. O tem takoj obvestijo Komisijo.
Člen 4
Ta direktiva je naslovljena na države članice.
V Bruslju, 24. marca 1988

Labels: 7
8
1